# Ariana DeBose

Ariana DeBose (Wilmington, 25 de gener de 1991) és una actriu, cantant i ballarina estatunidenca coneguda pels seus treballs en el teatre musical i en pel·lícules i televisió. El 2021, va ser guanyadora del Golden Globe a la millor actriu secundària i de l'Oscar a la millor actriu secundària pel seu rol a West Side Story.
DeBose va fer el seu debut de televisió quan va competir en So You Think You Can Dance. El 2011 va fer el seu debut en Broadway en el musical Bring It On: The Musical i és tard apareixeria a Motown: The Musical, el 2013, i Pippin, el 2014. L'any 2015 va aparèixer al musical Hamilton interpretant a The Bullet i un any més tard va interpretar Jane a A Bronx Tale. El 2018, va ser nominada al Premi Tony a la millor actriu de repartiment d'un musical pel seu paper de Donna Summer en el musical Summer: The Donna Summer Musical.
També va aparèixer en l'enregistrament del musical Hamilton que es va estrenar a Disney+ l'any 2020. Aquest mateix any, va interpretar a Alyssa Greene en la pel·lícula de Netflix The Prom i el 2021 a la sèrie de comèdia musical d'Apple TV+ Schmigadoon!. A la fi de 2021 es va estrenar l'adaptació cinemátografica de West Side Story dirigida per Steven Spielberg, en la qual DeBose interpreta a Anita.

## Biografia

Ariana DeBose va néixer el 25 de gener de 1991 a Carolina del Nord. La seva mare, Gina DeBose, és professora. Ariana va estudiar ball al CC & Co. Dance Complex a Raleigh, Carolina del Nord. El seu pare té ascendència afro-porto-riquenya mentre que la seva mare és blanca.

## Carrera
### 2009–2011: Primers anys

DeBose va fer el seu debut en televisió en 2009 quan va competir en el programa So You Think You Can Dance, en el que va entrar en el Top 20. Més tard va aparèixer en el serial de televisió One Life to Live i també va interpretar a Inez en la producció de Hairspray de Carolina del Nord en el North Carolina's Theatre, abans però, va aparèixer al musical Bring It On a l'Alliance Theatre l'any 2011 i va interpretar al paper de Nautica. També va formar part del conjunt de l'Orquestra Filharmònica de Nova York en la producció de Company, que va ser filmada per televisió. A finals de 2011, Bring It On va fer un tour nacional pels Estats Units. DeBose va continuar amb el seu paper en 2012 en la producció de Broadway i també va ser la substituta del personatge de Danielle.

### 2013–2018: Èxit a Broadway

DeBose va interpretar a Mary Wilson en 2013 en la producció de Broadway de Motown, també va ser el reemplaçament de Diana Ross. Més tard, va deixar la companyia per a unir-se a la producció regional de Les Misérables en el paper d'Eponine. va tornar a Broadway per al musical Pippin, com a substituta de Leading Player, paper que va acabar prenent durant un petit període de 2014. Pot ser escoltada interpretant a la directora/coreògrafa Zoey Taylor en el serial de Broadway As the Curtain Rises, de Broadway Podcast Network.
DeBose va abandonar Pippin per a aparèixer en la producció off-Broadway de Hamilton a principis de 2015 interpretant a The Bullet. En 2016, el musical es va traslladar a Broadway i va ser un gran èxit. DeBose va ser nominada a un Premi Astaire per la seva dansa al musical, en el qual, com a membre del repartiment, "va interpretar" a la bala amb què Aaron Burr va matar Alexander Hamilton. Va fer la seva última actuació a Hamilton el 9 de juliol de 2016. També va fer una aparició com a convidada, interpretant a Sophia Ortiz, en la sèrie Blue Bloods. Va protagonitzar la pel·lícula de thriller Seaside, en aquesta va interpretar a Daphne.
Va tornar a Broadway el novembre de 2016 per a interpretar a Jane en A Bronx Tale. Va estar en la companyia fins a l'agost de 2017. També va presentar el blog de Broadway.com Bronx Bullet durant vuit setmanes.
A la fi de 2017, DeBose va començar a interpretar a Disc Donna en el musical Summer: The Donna Summer en el La Jolla Playhouse de San Diego. Va tornar a interpretar aquest paper en la producció de Broadway, la qual va ser estrenada a l'abril de 2018. Per la seva actuació, va ser nominada als Premis Tony de 2018 en la categoria de millor actriu de repartiment d'un musical.

### 2019–present: Cinema i televisió

DeBose va interpretar a Alyssa Greene en l'adaptació cinematogràfica de The Prom, dirigida per Ryan Murphy.
En 2021, DeBose va interpretar a Emma Tate en la sèrie de comèdia musical d'Apple TV+ Schmigadoon!. També participarà en la pel·lícula d'espies Argylle per la mateixa plataforma de streaming.
Al març de 2021, va publicar un vídeo de pop-dance de la cançó "Shall We Dance" de Rodgers & Hammerstein per l'àlbum R&H Goes Pop, produït per Justin Goldner i adaptada per Benjamin Rauhala.
DeBose interpreta a Anita en l'adaptació cinematográfica de West Side Story, estrenada el desembre de 2021. Al febrer de 2021 es va anunciar d'interpretaria a Kira Foster en la pel·lícula I.S.S.

## Vida personal

Ariana DeBose s'identifica com a queer.
Al desembre de 2020, DeBose i Jo Ellen Pellman van començar la iniciativa Unruly Hearts. Aquesta iniciativa es va crear per a ajudar joves a connectar amb organitzacions i organitzacions benèfiques que defensan a la comunitat LGBTQ+.

## Crèdits
### Teatre

| Any | Títol | Personatge | Lloc |
| 2011 | Bring It On | Nautica, u/s Danielle | Alliance Theatre |
| 2011 | Bring It On | Nautica, u/s Danielle | National Tour |
| 2012 | Bring It On | Nautica, u/s Danielle | St. James Theatre |
| 2013 | Motown: The Musical | Reparto, Mary Wilson, u/s Diana Ross | Lunt-Fontanne Theatre |
| 2014 | Pippin | Músic principal (u/s, després substitut) | Music Box Theatre |
| 2015 | Hamilton: An American Musical | Repartiment (The Bullet) | The Public Theater |
| 2015 | Hamilton: An American Musical | Repartiment (The Bullet) | Richard Rodgers Theatre |
| 2016 | A Bronx Tale | Jane | Longacre Theatre |
| 2017 | Summer: The Donna Summer Musical | Disco Donna | La Jolla Playhouse |
| 2018 | Summer: The Donna Summer Musical | Disco Donna | Lunt-Fontanne Theatre |

### Cinema

| Any | Títol | Personatge | Notes |
| 2018 | Seaside | Daphne | |
| 2020 | Hamilton | Ensemble/The Bullet | |
| 2020 | The Prom | Alyssa Greene | |
| 2021 | West Side Story | Anita | |
| TBA | I.S.S. | Kira Foster | Postproducció |
| TBA | Argylle | | En rodatge |

### Televisió

| Any | Títol | Personatge | Notes |
| 2016 | Blue Bloods | Sophia Ortiz | Episodi: "The Road to Hell" |
| 2016 | Hamilton's America | Ella mateixa | Documental de televisió |
| 2021 | Schmigadoon! | Emma Tate | |

## Premis i nominacions

| Any | Premis | Categoria | Treball | Resultat |
| 2016 | Premis Astaire | Millor repartiment d'una producció de Broadway | Hamilton | Nominat |
| 2018 | Premis Tony | Millor actriu de repartiment de un musical | Summer: The Donna Summer Musical | Nominat |
| 2018 | Premis Drama League | Millor actuació | Summer: The Donna Summer Musical | Nominat |
| 2018 | Premis Chita Rivera | Millor ballarina en una producció de Broadway | Summer: The Donna Summer Musical | Guanyador |
| 2022 | Premis Globus d'Or | Millor actriu de repartiment | West Side Story | Guanyador |
| 2022 | Premis del Sindicat d'Actors | Millor actriu de repartiment | West Side Story | Pendent |
| 2022 | Premi Sant Jordi de Cinematografia | Millor actriu en pel·lícula estrangera | West Side Story | Guanyador |

## Referències

* ↑ David Menconi. «"After 'Hamilton,' NC native is up for a Tony for portraying disco queen Donna Summer"» (en anglès), 08-06-2018. [Consulta: 23 octubre 2021].
* ↑ «Bio ‹ The Official Site of Ariana DeBose», 05-10-2016. Arxivat de l'original el 2016-10-05. [Consulta: 23 octubre 2021].
* ↑ «The star of Donna Summer’s musical on speaking up for queer women of colour» (en anglès britànic), 22-10-2018. [Consulta: 23 octubre 2021].
* ↑ «What Happened To Ariana DeBose After 'So You Think You Can Dance'?» (en anglès americà), 18-01-2021. [Consulta: 23 octubre 2021].
* ↑ «Ariana DeBose was a So You Think You Can Dance finalist in 2009» (en anglès). Arxivat de l'original el 2021-10-23. [Consulta: 23 octubre 2021].
* ↑ «#FFB: Ariana DeBose» (en anglès americà). [Consulta: 23 octubre 2021].
* ↑ Daily, BELatina. «Meet Ariana DeBose, Queer Afro-Latinx Actress Playing Anita in Steven Spielberg's West Side Story» (en anglès americà), 10-05-2021. [Consulta: 23 octubre 2021].
* ↑ Blank, Matthew. «PHOTO CALL: Bring It On: The Musical Premieres in Atlanta» (en anglès), Tue Jan 25 13:14:00 EST 2011. [Consulta: 23 octubre 2021].
* ↑ «Bring It On to close on 30 Dec 2012» (en anglès), 20171019. [Consulta: 23 octubre 2021].
* ↑ «Ariana DeBose – Broadway Workshop» (en anglès americà). [Consulta: 23 octubre 2021].
* 1 2 3 4 «Ariana DeBose» (en anglès). [Consulta: 23 octubre 2021].
* ↑ Hetrick, Adam. «Bring It On: The Musical National Tour Opens in Los Angeles Nov. 11» (en anglès), Fri Nov 11 01:00:00 EST 2011. [Consulta: 23 octubre 2021].
* ↑ Vine, Hannah. «Look Back at Taylor Louderman, Adrienne Warren, Ariana DeBose, in Bring It On: The Musical» (en anglès), Wed Aug 01 00:00:00 EDT 2018. [Consulta: 23 octubre 2021].
* ↑ Peterson, Tyler. «Photos: Meet the Cast of CRT's LES MISERABLES - Terrence Mann, Ariana DeBose & More!» (en anglès). [Consulta: 23 octubre 2021].
* ↑ Rabinowitz, Chloe. «Alex Brightman, Ariana Debose, Andrew Barth Feldman, Ashley Park and More Star in AS THE CURTAIN RISES Podcast» (en anglès). [Consulta: 23 octubre 2021].
* ↑ «As The Curtain Rises – Broadway’s First Digital Soap Opera | Broadway Podcast Network» (en anglès). Arxivat de l'original el 2022-02-17. [Consulta: 23 octubre 2021].
* ↑ «Hamilton's most significant character is someone you missed» (en anglès britànic), 03-07-2020. [Consulta: 23 octubre 2021].
* ↑ Vine, Hannah. «Look Back at Lin-Manuel Miranda, Leslie Odom Jr., and Phillipa Soo’s Final Hamilton Performance» (en anglès), Sun Jul 09 00:00:00 EDT 2017. [Consulta: 23 octubre 2021].
* 1 2 «What movies and TV shows has Ariana DeBose been in?» (en anglès). Arxivat de l'original el 2021-10-23. [Consulta: 23 octubre 2021].
* ↑ «Ariana DeBose – Broadway Cast & Staff | IBDB». [Consulta: 25 octubre 2021].
* ↑ «Bronx Bullet: Backstage at A Bronx Tale with Ariana DeBose, Episode 1: Meet the Family!» (en anglès). [Consulta: 25 octubre 2021].
* ↑ Tatro • •, Samantha. «La Jolla Playhouse's ‘SUMMER: The Donna Summer Musical' Moves to Broadway» (en anglès americà). [Consulta: 25 octubre 2021].
* ↑ «Queen of Disco reigns again in La Jolla Playhouse's Donna Summer musical» (en anglès americà), 27-10-2017. [Consulta: 25 octubre 2021].
* ↑ «LaChanze, Ariana DeBose & Storm Lever Will Lead Summer: The Donna Summer Musical to Broadway» (en anglès). [Consulta: 25 octubre 2021].
* ↑ Vine, Hannah. «Inside the Opening Night of Summer: The Donna Summer Musical» (en anglès), Tue Apr 24 10:05:46 EDT 2018. [Consulta: 25 octubre 2021].
* ↑ Cox, Gordon. «Tony Nominations 2018: ‘Mean Girls,’ ‘SpongeBob’ Score Big (Complete List)» (en anglès americà), 01-05-2018. [Consulta: 25 octubre 2021].
* ↑ Nyren, Erin. «Tony Award Winners 2018: The Complete List» (en anglès americà), 11-06-2018. [Consulta: 25 octubre 2021].
* ↑ Nicolaou, Elena. «Why Starring in "The Prom" Was "Incredibly Cathartic" for Ariana DeBose» (en anglès americà), 23-12-2020. [Consulta: 25 octubre 2021].
* ↑ Rooney, David. «‘The Prom’: Film Review» (en anglès americà), 01-12-2020. [Consulta: 25 octubre 2021].
* ↑ «Exclusive: Ariana DeBose talks Apple TV+ new musical comedy Schmigadoon!» (en anglès americà). [Consulta: 25 octubre 2021].
* ↑ Culwell-Block, Logan. «Get a Sneak Peek of Ariana DeBose in the Schmigadoon Spotlight» (en anglès), Thu Jul 29 12:08:09 EDT 2021. [Consulta: 25 octubre 2021].
* ↑ Grobar, Matt. «‘Argylle’: Matthew Vaughn’s Apple Original Adds Tony Award Nominee Ariana DeBose» (en anglès americà), 30-09-2021. [Consulta: 23 octubre 2021].
* ↑ Kit, Borys. «Ariana DeBose Joins Henry Cavill in Matthew Vaughn’s ‘Argylle’» (en anglès americà), 30-09-2021. [Consulta: 25 octubre 2021].
* ↑ Tube, Stage. «VIDEO: Ariana DeBose Sings Reimagined 'Shall We Dance?' For R&H Goes Pop!» (en anglès). [Consulta: 25 octubre 2021].
* ↑ McPhee, Ryan. «West Side Story Film Casts Ariana DeBose, David Alvarez, and More» (en anglès), Mon Jan 14 16:14:27 EST 2019. [Consulta: 25 octubre 2021].
* ↑ Pierre, Mekishana. «Ariana DeBose Explains Why Having Queer Leads Makes The Prom So Special» (en anglès americà), 11-12-2020. [Consulta: 23 octubre 2021].
* ↑ «Ariana DeBose is openly queer» (en anglès). Arxivat de l'original el 2021-10-23. [Consulta: 23 octubre 2021].
* ↑ Meyer, Dan. «The Prom Stars Ariana DeBose and Jo Ellen Pellman Launch Unruly Hearts Initiative» (en anglès), Mon Dec 14 10:11:47 EST 2020. [Consulta: 23 octubre 2021].
* ↑ «About | Unruly Hearts Initiative» (en anglès). [Consulta: 23 octubre 2021].
* ↑ «2016 Astaire Award Winners Announced | TheaterMania» (en anglès americà). [Consulta: 23 octubre 2021].
* ↑ Nyren, Erin. «Tony Award Winners 2018: The Complete List» (en anglès americà), 11-06-2018. [Consulta: 23 octubre 2021].
* ↑ Millward, Tom. «Drama League Awards 2018 - And the Winners are...» (en anglès), 20180518. [Consulta: 23 octubre 2021].
* ↑ «2018 CHITA RIVERA AWARD NOMINATIONS» (en anglès). Chita Rivera Awards. [Consulta: 28 novembre 2021].
* ↑ Jordan, Moreau. «Golden Globes 2022: The Complete Nominations List», 13-12-2021. [Consulta: 13 desembre 2021].
* ↑ Nolfi, Joey. «2022 Screen Actors Guild Awards nominations: Succession, Ted Lasso dominate, Kristen Stewart snubbed» (en anglès). Entertainment Weekly, 12-01-2022. [Consulta: 12 gener 2022].
* ↑ Premis RNE Sant Jordi 2022 de cinematografia, rtve.es, 7 de febrer de 2022

## Enllaços externs

* pàgina oficial Arxivat 2021-12-14 a Wayback Machine.